Pandemia dhe njerëzit me aftësi të kufizuara
Pandemia e koronavirusit mund të prekë më rëndë personat me aftësi të kufizuara intelektuale, të cilët rrezikohen edhe të mos përzgjidhen për tu ndihmuar nga një respirator
Pandemia e koronavirusit në Shtetet e Bashkuara mund të prekë rëndë personat me aftësi të kufizuara intelektuale. Diskriminimi në spitale mund të rritet dhe këta individë, për shembull, mund të mos përzgjidhen për t'u vendosur në respirator, në rast se infektohen me koronavirusin. Korrespondenti i Zërit të Amerikës, Iacopo Luzi, shpjegon në vazhdim rrethanat e krijuara. Matthew Foster është 37 vjeç dhe jeton në shtetin amerikan Alabama. Që nga fillimi i pandemisë, familja e tij ka frikë për jetën e tij sepse Matthew vuan nga sindroma Down. Deri vonë, në planin pandemik të Alabamas shkruhej se në rast të një situate kur nuk ka respiratorë të mjaftueshëm, do të anashkalohen njerëzit me prapambetje të rëndë mendore, demenca ose dëmtime traumatike të trurit dhe se mund të konsideroheshin si "kandidatë të dobët për një respirator". "", thotë Matthew. "”, thotë Susan, nëna e Matthew. Pasi aktivistët protestuan, Alabama hoqi dorë nga kjo politikë dhe hartoi një udhëzues të ri. Sidoqoftë, një analizë e Qendrës për Integritetin Publik, tregoi se pothuajse çdo shtet amerikan nuk ka një politikë të qartë në rastin e mungesës së respiratorëve. "", thotë Liz White, nga Qendra për Integritet Publik. Disa mjekë dhe ekspertë të shëndetësisë thonë se të gjitha shtetet kanë nevojë për këto lloje politikash sepse pandemia do të vazhdojë, dhe një valë e re e infeksioneve mund të rikthehet. Dhe, pa politika të qarta, marrja e vendimit se kush do të jetojë dhe kush do të vdesë, mund të jetë konfuzues për mjekët dhe punonjësit e sistemit të kujdesit shëndetësor. Zëri i Amerikës kontaktoi Departamentin e Shëndetësisë dhe Shërbimeve Njerëzore, për të komentuar në lidhje me raportin e Qendrës për Integritet Publik. Departamenti theksoi se personat me aftësi të kufizuara janë njësoj si të tjerët, se mjekët duhet të jenë objektivë në vendimet e tyre dhe se kjo është arsyeja pse ata do të punojnë për të garantuar politika shëndetësore që nuk diskriminojnë.